La facilidá de intercomunicación que mos ufren les nueves teunoloxíes -y seique esto de la Web 2.0, tien de ser más una actitú qu'una teunoloxía-, traduzse en pura llibertá. Y la llibertá tien demasiao valir como pa nun apreciar que nun paga'l tiru dedicar un minutu a los qu'amuesen cola so actitú la so miseria personal y la so sangrina castra. La custión nun ta en si ún "da la cara" firmando lo qu'escribe cola so entera filiación o si l'otru "s'escuende" tres d'un nomatu. ¿Daveres importa?. ¿Tien más valir un razonamientu qu'otru sólo por eso?.¿Les coses valen sólo en función de la so marca?. Cuido que nun ye esi'l problema. Dexase engañar asina y entrar al trapu de cuatro babayos onanistes indica un escosu nivel d'intelixencia emocional y seique tamién de cibercultura. Y lo qu'entá ye peor, una miopía autorreferencial muncho bien amiseriada y emprobecedora, orixe de la tarrecible caspa…